钦定古今图书集成/明伦汇编/氏族典/第602卷 > 《凌迪知万姓统谱》 > 长孙无忌
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙无忌

按《唐书长孙无忌传》：“无忌，字辅机，性通悟，博涉书史，
从秦王征讨有功，累擢比部郎中，上党县公。皇太子
建成毒王，无忌白王，请先事诛之。王为皇太子，授左
庶子，即位，以功第一，进封齐国公。帝以无忌皇后兄，
眷倚日厚，或言无忌权太盛，无忌惧，后又数言之，遂
解仆射，以元勋封一子郡公，进册司空，知门下尚书”
省事。无忌辞，帝作《威凤赋》以赐帝，欲功臣并世袭刺
史。贞观十一年，以无忌为赵州刺史，以赵为公国，进
位司徒。太子承乾废帝曰：“我欲立晋王。”无忌曰：“谨奉
诏，异议者斩。”于是遂定。以无忌为太子太师、同中书
门下三品。帝又欲立吴王恪，无忌密争止之。二十三
年，帝疾甚，无忌遂良入受诏。太子即位，进无忌太尉。
帝欲立武昭仪为后，无忌固言不可许，敬宗数劝之，
无忌厉色折拒，帝不听。后既立，衔之。敬宗揣后指，阴
使洛阳人李奉节上无忌变事，与侍中辛茂将临按，
傅致反状。帝诏审核，敬宗言“无忌反明甚，请逮捕。”帝
泣曰：“舅果尔，我决不忍杀，后世其谓我何？”遂下诏削
官爵封户，置于黔州，“流其子秘书监冲等于岭外，从
弟渝州刺史知仁贬冀州司马。”后数月，又诏覆按反
狱，敬宗令大理正袁公瑜、御史宋之顺等即黔州暴
讯，无忌投缳卒，冲免死，杀族子祥，流族弟思于檀口，
期亲皆谪徙。上元元年，追复官爵，以孙元翼袭封。初，
无忌自作墓昭陵茔中，至是许还葬。文宗开成三年，
诏以裔孙钧为“猗氏令。”